Áskell Áskelsson eigandi KM réttinga og sprautunar í Stykkishólmi hefur tekið við umboði fyrir Bílaleigu Akureyrar . „ Ég er orðinn umboðsmaður fyrir Bílaleigu Akureyrar og er kominn með tvo bíla . Í byrjun verð ég með þessa tvo en við munum sjá hvernig þetta þróast . Það leggst mjög vel í mig að geta boðið upp á þessa þjónustu , “ segir Áskell í samtali við Skessuhorn . Mikill fjöldi ferðamann leggur leið sína í gegnum Stykkishólm ár hvert og eru margir þeirra ekki á bíl . „ Þörfin er klárlega fyrir hendi og til dæmis geta bakpokaferðalangar og slíkir nú fengið bíl lánaðan til að fara hringinn um nesið . Einnig er nú hægt að bjóða upp á þann möguleika að fara með bíl suður og skilja hann þar eftir , “ segir Áskell .